**Hangzhou** (kiin.: 杭州; pinyin: *Hángzhōu*; Wade–Giles: *Hangchow*) on Zhejiangin maakunnan pääkaupunki Kiinassa. Kaupungin väkiluku on 8,700 miljoonaa (2010) ja pinta-ala 16 596 neliökilometriä. Kaupunki sijaitsee Qiantangjoen ja sen pohjoispuolisen Xihu-järven rannalla, noin 180 kilometriä lounaaseen Shanghaista. Xihu-järven alueella on 33 neliökilometrin laajuinen kulttuurimaisema, joka on sisälletty Unescon maailmanperintökohteisiin.

Hangzhou rajautuu idässä Itä-Kiinan mereen. Etelässä kaupungin naapurina ovat Shaoxingin, Jinhuan ja Quzhoun, lännessä Huangshanin, sekä pohjoisessa Xuanchengin, Huzhoun ja Jiaxingin prefektuuritason kaupungit.

Ilmasto
-------

Hangzhoussa on Köppenin ilmastoluokituksen mukaan subtrooppinen kostea ilmasto. Vuoden keskilämpötila on noin 17 °C ja keskimääräinen sademäärä 1 370 millimetriä. Heinäkuu on lämpimin kuukausi. Silloin vuorokauden keskilämpötila on noin 29 °C. Viilein kuukausi on tammikuu, jolloin keskilämpötila on noin 5 °C. Sateisin kuukausi on kesäkuu, jolloin sataa keskimäärin noin 200 millimetriä. Joulukuu puolestaan on kuivin kuukausi. Silloin keskimääräinen sadanta on 45 millimetriä.

Historia
--------

Hangzhou perustettiin Kiinassa 221–206 eaa. sijainneen Qin-dynastian aikakaudella. Se tunnetaan yhtenä Kiinan seitsemästä historiallisesta pääkaupungista. Kun Jin-dynastia valloitti Song-dynastian pääkaupunki Kaifengin vuonna 1126 Song-hallitsijoiden hovi pakeni Hangzhouhun, joka nimettiin Linaniksi. Kaupunki säilytti pääkaupungin aseman aina Kiinan mongolivalloitukseen saakka, jolloin mongolien perustama Yuan-dynastia siirsi pääkaupungin Pekingiin. Tutkimusmatkailija Marco Polo kuvaili Hangzhoun kaupunkia hänen käydessään paikalla 1200-luvulla. Kiinan kommunistit ottivat kaupungin haltuunsa Kiinan sisällissodan aikana 3. toukokuuta 1949.

Liikenne
--------

Hangzhou Xiaoshanin kansainvälinen lentoasema sijaitsee noin 30 kilometriä kaupungin keskustasta itään. Hangzhoun metro on rakenteilla. Hangzhoun rautatieasemalta on yhteyksiä suurimpiin kaupunkeihin. Hangzhoun itäiseltä rautatieasemalta on suurnopeusjunayhteys Shanghai Hongqiaon rautatieasemalle.

Talous
------

Verkkokauppa Alibaban pääkonttorin aluetta Hangzhoun Binjiangin piirissä.
Hangzhoun bruttokansantuote vuonna 2013 oli 834,35 miljardia renminbiä. Suurin teollisuuden ala on laitevalmistus. Muita suuria aloja ovat esimerkiksi tekstiili-, ruoka-, sähkötekniikka- ja lääketeollisuus. Hangzhoulainen naistenvaatevalmistaja Hangzhou JNBY Finery oli ensimmäinen alallaan Kiinassa ja se omistaa tuotemerkit JNBY, Jiangnan Buyi, Suxie ja CROQUIS. Hangzhou on myös verkkokauppayhtiö Alibaba Groupin kotikaupunki. Turismi tuotti Hangzhoulle vuonna 2013 noin 160 miljardia renminbiä ja kaupungissa vieraili arviolta 94 miljoonaa kiinalaista ja noin 3,16 miljoonaa ulkomaalaista turistia. Hangzhoun ulkomaan viennin arvo oli vuonna 2013 noin 65 miljardia dollaria ja tärkeimmät vientikohteet olivat EU, Yhdysvallat ja Japani.

Teepensaita Hangzhoun prefektuurissa.
Hangzhoun prefektuuritason kaupungin Xihun piirin Longjingin kylän ympäristössä viljellyistä teepensaista tuotetaan Kiinan parhaimpiin kuuluvaa vihreää teetä, Xihu Longjing -teetä.

Piirikuntajako
--------------

Hangzhou jakautuu piirikuntatasolla kymmeneen kaupunkipiiriin, yhteen piirikuntatason kaupunkiin ja kahteen piirikuntaan seuraavasti (piirikuntien väkiluku 2010):

|  |  |
| --- | --- |
| **Kaupunkipiirit (8 kpl)*** Bingjiang (滨江区), 319 027 as.
* Fuyang (富阳区), 717 694 as.
* Gongshu (拱墅区), 551 874 as.
* Jianggan (江干区), 998 783 as.
* Lin’an (临安区), 566 665 as.
* Shangcheng (上城区), 344 594 as.
* Xiacheng (下城区), 526 096 as.
* Xiaoshan (萧山区), 1 511 290 as.
* Xihu (西湖区), 820 017 as.
* Yuhang (余杭区), 1 170 290 as.
 | **Piirikuntatason kaupunki (1 kpl)*** Jiande (建德市), 430 750 as.

**Piirikunta (2 kpl)*** Chun’an (淳安县), 336 843 as.
* Tonglu (桐庐县), 406 450 as.
 |

Ystävyyskaupungit
-----------------

|  |  |
| --- | --- |
| * Japani Sayama, Japani
* Yhdysvallat Boston, Yhdysvallat
* Filippiinit Baguio City, Filippiinit
* Yhdistynyt kuningaskunta Leeds, Iso-Britannia
* Japani Fukui, Japani
* Etelä-Korea Yeosu, Etelä-Korea
* Ranska Nizza, Ranska
* Suriname Paramaribo, Suriname
 | * Unkari Budapest, Unkari
* Israel Beit Shemesh, Israel
* Marokko Agadir, Marokko
* Brasilia Curitiba, Brasilia
* Venäjä Kazan, Venäjä
* Etelä-Afrikka Kapkaupunki, Etelä-Afrikka
* Espanja Oviedo, Espanja
* Suomi Oulu, Suomi
 |

Lähteet
-------

1. 1 2  Thomas Brinkhoff: China: Administrative Division (Prefektuurin naapurit näkee valitsemalla prefektuuritason kartan Level 2 -valinnasta ja kohdistamalla kartan haluttuun prefektuuriin hiiren klikkauksella tai kartan alapuolella olevan maakuntakohtaisen prefektuurilistauksen avulla. Kartta näyttää prefektuurin nimen hiirellä osoittamalla.) citypopulation.de. Viitattu 24.6.2015. (englanniksi)
2. ↑  Zhejiang Province (pohjautuu Kiinan tilastokeskuksen tietoihin) geohive.com. Viitattu 24.6.2015. (englanniksi)
3. ↑  Climate Hangzhou climate-data.org:  Climate-Data.org. Viitattu 25.3.2019. (englanniksi)
4. ↑  Cheng, Linsun ja Brown, Kerry: *Berkshire Encyclopedia of China*, s. 997–1000. Berkshire Publishing Group, 2009. ISBN 0-9770159-4-7. (englanniksi)
5. ↑  杭州概况(General Situation) *hzstats.gov.cn*.  Arkistoitu 30.8.2010. Viitattu 1.2.2015. (englanniksi)
6. ↑  Hangzhou (Zhejiang) City Information Hong Kong Trade Development Council. Viitattu 1.2.2015. (englanniksi)
7. ↑  Top Ten Teas of China viconyteas.com. Viitattu 14.11.2015. (englanniksi)
8. ↑  Longjing Tea viconyteas.com. Viitattu 14.11.2015. (englanniksi)
9. ↑  Nihtinen, Pekka: *Kiinalainen teekirja*, s. 223–225 ja 244. Xihu Longjing ja Kiinan kymmenen parasta teetä. Helsinki: Memfis Books, 2004. ISBN 951-98833-3-9.
10. ↑  Thomas Brinkhoff: China: Administrative Division of Zhèjiāng / 浙江省 citypopulation.de. Viitattu 14.11.2015. (englanniksi)

Aiheesta muualla
----------------

* Kuvia tai muita tiedostoja aiheesta **Hangzhou** Wikimedia Commonsissa

* Hangzhou City Information (erityisesti talouspainotus) (englanniksi) (chinaknowledge.com)
* Radio86.fi: Hangzhou - Idyllinen kaupunki itärannikolla
* China Postal code Zhejiang Province (prefektuuri ja piirikuntataso) (englanniksi) (youbianku.com)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Megakaupungit |
| --- |
|  |
| Afrikka (3) | 
* Kairo
* Kinshasa
* Lagos

 |
|  |
| Aasia (29) | 
* Bangalore
* Bangkok
* Chengdu
* Chennai
* Chongqing
* Delhi
* Dhaka
* Hangzhou
* Hồ Chí Minh
* Hyderabad
* Istanbul
* Jakarta
* Kalkutta
* Kanton
* Karachi
* Keihanshin
* Lahore
* Metro Manila
* Mumbai
* Nagoya
* Peking
* Soul
* Shanghai
* Shenzhen
* Teheran
* Tianjin
* Tokio
* Wuhan
* Xiamen

 |
|  |
| Eurooppa (5) | 
* Istanbul
* Lontoo
* Moskova
* Pariisi
* Rein–Ruhr

 |
|  |
| Pohjois-Amerikka (3) | 
* Los Angeles
* México
* New York

 |
|  |
| Etelä-Amerikka (5) | 
* Bogotá
* Buenos Aires
* Lima
* Rio de Janeiro
* São Paulo

 |

 |